# **DECIZIA ETAPEI DE ÎNCADRARE**

## Nr. din 20.06.2018

Ca urmare a solicitării de emitere a acordului de mediu adresate de **ORAȘ NĂDLAC reprezentat de Marginean Ioan Radu** cu sediul în Nădlac, STR. 1 Decembrie Nr. 24 Judetul ARAD, privind proiectul **AMENAJARE TROTUARE ŞI PARCĂRI ZONA CENTRALĂ STR. Nicolae Balcescu,** din **oraşul Nădlac**, înregistrată la APM Arad cu nr. 1392/R/4956/ 29.03.2018 și completările ulterioare înregistrate cu nr. 1979/R/7139/08.05.2018; în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **OUG 195/2005 privind protecția mediului cu modificările și completările ulterioare**

autoritatea competentă pentru protecţia mediului **APM ARAD decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2018 că proiectul **AMENAJARE TROTUARE ŞI PARCĂRI ZONA CENTRALĂ STR. Nicolae Balcescu,** propus a fi implementat în **oraşul Nădlac nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracterisiticile proiectului**

**a)proiectul se încadrează** în prevederile H.G nr. 445/2009, anexa nr. 2, pct. 10 lit. b (proiecte de dezvoltare urbană);

**b**)**mărimea proiectului**

Principalele lucrări propuse prin proiect sunt următoarele:

-amenajare alee caosabilă din strada Nicolae Bălcescu cu lățimea carosabilului de 6,00 m (o banda de circulație/sens) racordată la stradă cu arce de cerc cu raza de 6,00 m.

-amenajare parcaje perpendiculare adiacente drumului de acces 16 buc de 6x2,70 m.

-trotuar racord la parcarea amenajată pentru a conduce pietoni spre parcare,.

-Parcaje longitudinale adiacente strada Nicolae Balcescu - 17 buc, realizate pe o lungime totală de 159 m, cu lățimea de 2,3...2,50 m, care se realizează prin lărgirea carosabilului curent cu o structură rutieră nouă.

-dispozitive de scurgere ape pluviale care să asigure continuitatea canalului adiacent stăzii N. Bălcescu, respectiv să conducă apele pluviale de pe drumul de acces, parcarea proiectată spre canalul/șanțul existent.

-lucrări de semnalizare, marcaj.

Pentru fluidizarea traficului pe strada Nicolae Bălcescu, se propune amenajarea unor locuri de parcare lateral străzii, respectiv într-o zonă actualmente liberă cu acces direct din acesta asfel încât banda de circulație a străzii să nu fie ocupată cu parcaje.

**c)cumularea cu alte proiecte**

În zona amplasamentului nu sunt în derulare alte proiecte.

**d)utilizarea resurselor naturale**

Conform Cetificatului de Urbanismnr. 35/26.03.2018 categoria de folosinţă a terenului aferent proiectului este teritoriu stradă și este în cooncordanță cu proiectul propus.

**e) producţia de deşeuri**

Deşeurile generate ca urmare a implementării proiectului(beton, balast, nisip, etc.)vor fi predate operatorilor autorizaţi în vederea valorificării/eliminării după caz;

**f) emisiile poluante, inclusiv zgomotul şi alte surse de disconfort**

**Aerul**

Din punct de vedere al impactului asupra atmosferei, activităţile care pot constitui surse de poluare a atmosferei sunt date în principal de procesul de edificare al viitoarelor spații de parcare, se preconozează că impactul generat nu este unul semnificativ negativ.

**Solul**

Terenul pe care va fi realizat obiectivul are o utilizare similară. Nu sunt înregistrate poluări accidentale ale solului. Prin realizarea proiectului, activităţile care pot fi considerate ca surse de impurificare a solului sunt sursele specifice perioadei de execuţie. În perioada de execuţie a investiţiei nu există surse industriale de impurificare a solului cu poluanţi. Acestea pot apărea doar accidental, de exemplu prin pierderea de carburanţi de la utilajele folosite pentru realizarea lucrărilor de construcţie. Aceste pierderi sunt nesemnificative cantitativ şi pot fi înlăturate fără a avea efecte nedorite asupra solului.

**Zgomot şi vibraţii**

 Pentru perioada de execuţie a lucrărilor propuse, zgomotul produs coroborat cu intensitatea șantierului nu va avea un impact semnificativ negativ asupra populației riverane.

**Radiaţii**

Lucrările propuse nu produc, respectiv nu folosesc radiaţii, deci nu necesită măsuri împotriva radiaţiilor.

**g) riscul de accident, ţinându-se seamaîn special de substanţele şi de tehnologiile utilizate**

Materialele şi echipamentele utilizate au fost alese astfel încât pe toată durata de viaţă a instalaţiei să nu aibă impact negativ asupra mediului

**2.Localizarea proiectului:**

**2.1utilizarea existentă a terenului;**

Conform Cetificatului de Urbanismnr. 35/26.03.2018 amplasamentul proiectului se află situat în intravilanul orașului Nădlac este proprieatatea publică a localității având destinația de străzi, dstinație care va fi menținută.

**2.2.relativa abundență a resurselor naturale din zona, calitatea si capacitatea regenerativă a acestora;**

Se prevede: amenajare alee caosabilă din strada Nicolae Bălcescu racordată la stradă, amenajare parcaje perpendiculare adiacente drumului de acces 16 buc, trotuar racord la parcarea amenajată pentru a conduce pietoni spre parcare, parcaje longitudinale adiacente strada Nicolae Balcescu - 17 buc, realizate pe o lungime totală de 159 m

**2.3. capacitatea de absorbţie a mediului, cu atenţie deosebita pentru:**

**a)zonele umede;**

Nu este cazul

**b)zonele costiere;**

Nu este cazul

**c)zonele montane și cele împădurite**;

Nu este cazul

**d)parcurile si rezervaţiile naturale**;

Nu este cazul

**e)ariile clasificate sau zonele protejate prin legislaţia in vigoare, cum sunt: zone de protecţie a faunei piscicole, bazine piscicole naturale si bazine piscicole amenajate etc.;**

Nu este cazul

**f)zonele de protecție specială, mai ales cele desemnate prin Ordonanța de urgență a Guvernului** **nr. 57/2007**privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protectie instituite conform prevederilor Legii apelor nr. 107/1996, cu modificarile si completarile ulterioare, si Hotararea Guvernului nr. 930/2005 pentru aprobarea Normelor speciale privind caracterul si marimea zonelor de protectie sanitara si hidrogeologică;

Nu este cazul – proiectul nu se implementează în arie naturală protejată

**g)ariile in care standardele de calitate a mediului stabilite de legislaţie au fost deja depăşite;**

Nu este cazul

**h)ariile dens populate;**

Amenajare zonei va fi benefică pentru locuitorii din zonă atât din punct de vedere, estetic şi ecologic precum şi prin creşterea siguranţei circulaţiei auto şi pietonale

**i)peisajele cu semnificatie istorica, culturala si arheologica.**

Nu este cazul

**3.Caracteristicile impactului potential:**

**a)extinderea impactului: aria geografica și numărul persoanelor afectate**;

Impactul va fi limitat la zona incintei în imediata vecinătate a acesteia. Se apreciază că acest impact se va încadra în prevederile legale.

**b)natura transfrontieră a impactului;**

Proiectul de investiţii nu se regăseşte în lista activităţilor din Legea 22/2001 lista pentru ratificarea Conventiei privind evaluarea impactului asupra mediului în context transfrontieră.

**c)marimea si complexitatea impactului;**

În perioada de construcție impactul generat ca urmare a organizării de șantier și lucrărior din cadrul șantierului va fi limitat în imediata vecinătate a acestuia.

**d)probabilitatea impactului;**

Pe timpul execuţiei lucrărilor impactul va fi resimțit de către populatia riverană, acest impact va fi generat de utilajele de construcţie şi transport a materialelor necesare executării lucrărilor.

**e)durata, frecventa si reversibilitatea impactului**.

Impactul va fi resimțit de către populația riverană în perioada de construire. Se apreciază ca lucrările de execuție să se realizeze în 4 luni de la data demarării acestora.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Nu este cazul – proiectul nu se implementează în arie naturală protejată.

**Condiţiile de realizare a proiectului:**

 **-Respectarea documentației/proiectului pe baza căreia a fost emisă prezenta decizie;**

 **-Titularul proiectului are obligația obținerii tuturor avizelor solicitate prin certificatul de urbanism. În cazul în care avizele emise de celelalte autorități/furnizori de utilități ale căror prevederi sunt contrare cu prevederile prezentei decizii, titularul proiectului va notifica A.P.M Arad (Agenția pentru Protecția Mediului Arad) în vederea revizuirii deciziei etapei de încadrare după caz;**

 **-Titularul proiectului are obligația notificării A.P.M Arad în cazul în care apar elemente noi necunosute la data emiterii prezentei decizii;**

 **-Parcările vor fi amenajate la minim 5 m faţă de ferestrele caselor de locuit;**

 **-Se interzice degradarea/ reducerea spaţiilor verzi şi afâșiei plantate (plantaţie cu rol estetic şi de ameliorare a climatului şi calităţii aerului) existente/realizate în lungul căilor de comunicație rutieră și terestră);**

 **-Se va realiza refacerea ecologică a zonelor afectate de execuţia lucrărilor;**

 **-Se interzice orice deversare de ape uzate, reziduuri sau deşeuri de orice fel în apele de suprafaţă sau subterane, pe sol sau în subsol, ce pot rezulta pe perioada derulării proiectului;**

 **-Se va evita depozitarea necontrolată a deşeurilor de orice natură ce vor rezulta pe perioada derulării lucrările de realizare a proiectului;**

 **-Pentru evitarea antrenării în atmosferă a prafului generat de mijloacele de transport care se deplasează pe căile de rulare va fi menţinută o umiditate corespunzătoare a acestora (cu precădere în perioadele fără precipitaţii atmosferice);**

 **-Organizarea de şantier se va realiza strict în perimetrul de implementare a proiectului.**

**Se vor respecta prevederile următoarelor acte nrormative:**

-O.U.G 195/2005 aprobată şi modificată prin Legea 265/2006 privind protecţia mediului cu modificările şi completările ulterioare;

-Legea nr. 24 din 15 ianuarie 2007 privind reglementarea şi administrarea spaţiilor verzi din intravilanul localităţilor cu modificările și completările ulterioare;

-H.G 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;

-Ord. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private;

-O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011

-H.G 856/2002 privind evidenţa gestiunii deşeurilor

-Legea 211 /2011 privind regimul deşeurilor

-H.G. nr. 1061/01.09.2008 privind transportul deşeurilor periculoase şi nepericuloase pe teritoriul României;

**Documentaţia conține:**

-Notificare întocmită conform anexa 1 din Ord. 135/2010;

-Chitanţa nr. 32377/29.03.2018 privind notificarea A.P.M Arad;

-Certificat de Urbanism nr. 35 din 26.03.2018 eliberat de Primaria orașului Nădlac

-Memoriu de prezentare întocmit conform anexa 5 din Ord. 135/2010

-Chitanţa nr. 32706/08.05.2018 eliberată de APM Arad (etapă încadrare)

-Proces verbal nr. 7705/16.05.2018 privind constituirea Comisiei de Analiză Tehnică etapă încadrare în procedura de evaluare a impactului asupra mediului

-Completări/documente înregistrate la APM Arad cu nr. 2725/R/9535/14.06.2018;

-Planşe anexă documentaţiei: plan topografic analogic şi digital; plan de încadrare în zonă; plan de situaţie existent;; planșă situație propusă;

-Decizia nr. 9771/19.06.2018 privind emiterea actului administrativ

 **precum și următoarele documente:**

-Notificare de asistență de specialitate nr. 579/06.06.2018 eliberată de DSP Arad;

-Declarație privind încadrarea proiectului în PUG ul orașului;

**Informarea publicului la procedura de evaluare de mediu a avut loc după cum urmează:**

-Jurnalul din data de 12.05.2018 privind solicitarea acordului

 -Anunţ postat pe site ul APM Arad în data de 10.05.2018 privind solicitarea acordului

 -Jurnalul din data de 19.12.2017 privind decizia etapei de încadrare

 -Anunţ postat pe site ul APM Arad în data de 20.06.2018 - decizia etapei de încadrare

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezentul acord nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**La finalizarea proiectului/lucrărilor Primăria oraşului Nădlac se va notifica A.P.M Arad pentru întocmirea Procesului verbal de verificare a condiţiilor impuse prin prezenta decizie. Procesul-verbal întocmit de către A.P.M Arad se va anexa şi va face parte integrantă din procesul-verbal de recepţie la terminarea lucrărilor.**

 **Prezenta decizie este valabilă pe toată perioada punerii în aplicare a proiectului şi conţine 5 pagini şi a fost emisă în 2 exemplare**

**Prezenta decizie poate fi contestată în conformitate cu prevederile Hotărârii Guvernului nr.445/2009 şi ale Legii contenciosului administrativ nr. 554/2004 cu modificările şi completările ulterioare**

DIRECTOR EXECUTIV

**Dana Monica DĂNOIU**

Şef Serviciu

Avize, Acorduri, Autorizaţii

**Adina ORĂȘAN**

Întocmit,

Claudiu BOCIORT